vamuginga va muhira mu sividali . Avamereka vatuma dakitari Bond , uyu yali mugulu no womwoyo gwigwe gwehaana kutumika ku vandu . Yali neng'anagani akole gosi aganyala kuduka avandu valole vokonyi bwe tsinyasi tsya vasungu vali ni valeti ku vandu . Kindu kirala cha vandu vamanya valola vwangu nikokonya mukali konyola mwana . Vokonyi yivu avandu vosi yalola kuduka mukali niyatanganga kulumwa ma valola afwananga watsa anyole vudinyu vatumanga mundu vwangu kunyagula kulanga Muvidi Bond . Lwa yalolanga mundu yatevanga ku ni haliki dave . Yamuvugula amuvika mu kadoga keke akafodi . Tsinzira tsyali kunu dave . Vatsitsanga vutswa kuduka ahakafodi na kaduke ma vika vatanga kogenda ne virenge , vatsia , vatsia kuduka ku mulwaye . Naveye wakonya mwana atule yakolanga . Namutami yamanya avavolera valomba kigingiru mavaginga kuduka ahaleki akafodi keke vavika mu maatanga logendo lwo kwirana Kaimosi . Tsinzira tsyali vutswa amahasi mele . Irami kuli kogerola madiku gano yali ho da . Amaramu kuli kolola madiku gano gali ho da . tsidaraja kuli ku tsirola madiku gano tsyali ho da . Ku umanye lihanda mu madohi lyali ho . Avandu vosi vali vamanya , Muvidi Bond na Kafodi keke ne gasi yayakolanga . Niyalange uhandi galange vutswa kusuguma kafodi kali kukaginga migulu Bond adukitse mulwaye wewe inu sividali yeye Kaimosi ayinzire ku mwana atule munda nakikiri mwoyo . Muvidi Bond mu , madiku yago yatanga , mumbalu ku mwana tule da . Yali musitsa kuvita kegero kolomba . UMWINGIRIZE 1 . Omuyanze witu umali kogona , Koveye novoveleli okoleki x2 Umwingirize x2 Umuviki halahi hoho mwigulu Hauvikanga avalahi vovo Yavo vakora miyinzi gygyo vulahi . 2 . Aviko vosi kwali kwamuyanza , Avalina vosi kwali kwamuyanza x2 3 . Wakola vulahi niwiganira uvwoni , Yivi wetegekela iliza lyo mwami x2 4 . Umuviri gugwo goveye hano , Kuhananga kwaheri Ku mwoyo gugwo X2 11 Keteve Amalwa ga valogooli gatulanga ku vuswage vwo volo naho amavere . Volo - vasietsanga ovolo mavalomba kenoko vinika mirova himbi lisitsa ma vatulitsa mu vakalanga tsimbaale ma vavagala . Kutsilomba tsive amalwa vinikanga kandi ma vavika mu amamera . Ni gakalula ma vaha avandu kunwa kuli amalwa . AMAVERE Vinikanga amavere gatanga limera ma vatulitsa vavagala guma . Vagalanganga amadia . Vamanyanga vasia amadia ma vinika ekenoko kuduka lwa kirula mavatulitsa ni waminaga kuli ovosera vulitu ligali . Vamanya vavika mu amamera LOLOGÕLI Zimbega zyi kivala Ivāle Ivāle yi Imadyõli Ivāle yi Ivugwi Imadyõli Ivugwi Isavālu yi Imadyõli Isavālu yi Ivugwi Isavālu vwene . Mugoye gwavohangwa mu kiguti kirahi ahavandu ve tsisoma tsiviri naho tsivaga tsivuganiranga . Naho mwirago he tsisoma tsivuganiranga , sia losoma lwikalanga mu kiduma chavo . Avayai averolanga vadukani kulwana na vayai volosoma lundi vatsitsanga kutuumba na volosoma lundi vaatsa kutuumba . Mulala ahenza undi mu lusoma lundi ma amutovola . Navugiriye mavandi vatula mu muse . Vatigala mu yavo avavugirizani kulwana . Lirwana lyavo livolanga mulala atule undi hasi . Natuleywe avolovega lwo utuye vasaala ni vasieva kumukumbiriza utuliywe . Kumanyia uguteywi vingirizana kandi atuulwe naho naye atuule ma vavukana . Vakolanga ndyo kuduka avayai vosi ve tsingulu valwana .